**ИЗМЕНУВАЊЕ И ДОПОЛНУВАЊЕ НА ЈАВНИОТ ПОВИК**

**Институција која огласува:**Министерството за образование и наука

**Рок на пријавување:**30/10/2025

Врз основа на член 24-б точка 5 од Законот за средното образование („Службен весник на Република Македонија“ бр. 44/95, 24/96, 34/96, 35/97, 82/199, 29/02, 40/03, 42/03, 67/04, 55/05, 113/05, 35/06, 30/07, 49/07, 81/08, 92/208, 33/10, 116/10, 156/10, 18/11, 42/11, 51/11, 6/12, 100/12, 24/13, 41/14, 116/14, 135/14, 10/15, 98/15, 145/15, 30/16, 127/16, 67/17 и 64/18 и „Службен весник на Република Северна Македонија“ бр. 229/20, 78/25 и 132/25), Министерството за образование и наука објавува

**ИЗМЕНУВАЊЕ И ДОПОЛНУВАЊЕ НА ЈАВНИОТ ПОВИК**

**за доделување на парична награда за освоено прво, второ или трето место на меѓународен натпревар од областа на математиката и природните науки, на ученикот и на наставникот кој го подготвувал ученикот за натпреварот од средното образование во учебната 2024/2025 година бр.13-4812/1 од 24.03.2025 година**

1.Во Јавниот повик за доделување на парична награда за освоено прво, второ или трето место на меѓународен натпревар од областа на математиката и природните науки, на ученикот и на наставникот кој го подготвувал ученикот за натпреварот од средното образование во учебната 2024/2025 година бр.13-4812/1 од 24.03.2025 година во целиот текст зборовите „Јавен повик за доделување на парична награда за освоено прво, второ или трето место на меѓународен натпревар од областа на математиката и природните науки, на ученикот и на наставникот кој го подготвувал ученикот за натпреварот од средното образование во учебната 2024/2025 година“ се заменуваат со зборовите „Јавен повик за доделување на парична награда за освоено прво, второ или трето место на меѓународен натпревар од областа на математиката, информатика и природните науки, на ученикот, наставникот кој му го предава предметот и на менторот кој го подготвувал ученикот за меѓународен натпреварот во учебната 2024/2025 година “.

Во точка 1, став 1 алинеја 2 зборовите „наставник-државјанин на Република Северна Македонија, вработен во средното училиште на територијата на Република Северна Македонија, кој го подготвувал ученикот за натпревар“ се заменуваат со зборовите „-**наставник** - државјанин на Република Северна Македонија, вработен во средно училиште на територијата на Република Северна Македонија, кој му го предава предметот на ученикот“

Во точка 1, став 1 по алинеја 2 се додава нова алинеја 3 која гласи: „-**ментор** - државјанин на Република Северна Македонија, кој го подготвувал ученикот за меѓународен натпревар“

Во точка 2 став 1, зборовите „Ученикот, заедно со наставникот кој го подготвувал ученикот за меѓународен натпревар, пополнуваат електронска пријава и ја прикачуваат соодветната документација на: [**http://e-uslugi.mon.gov.mk**](http://e-uslugi.mon.gov.mk)најдоцна до 30.09.2025 година“ се заменуваат со зборовите „Ученикот, наставникот од средното училиште кој му го предава предметот и менторот кој го подготвувал ученикот за меѓународен натпревар“ треба да достави електронска Пријава на електронскиот портал **<http://e-uslugi.mon.gov.mk>** најдоцна до 30.10.2025 година со потребните документи“.

Во точката 2 по алинеја 2 се додава нова алинеја 3 која гласи:

„-Потврда од акредитираното здружение на наставници за организирање на натпревари дека менторот го подготвувал ученикот за меѓународен натпревар“,

Во алинеја 4 која станува нова алинеја 5 зборовите: „- Трансакциска сметка на ученикот и наставникот“ се заменуваат со зборовите „- Трансакциска сметка на ученикот, наставникот и менторот“.

Во алинејата 7 која станува нова алинеја 8 зборовите „Изјава потпишана од директорот на училиштето за наставникот кој го подготвувал ученикот за меѓународниот натпревар“ се заменуваат со зборовите „Изјава потпишана од директорот на училиштето дека наставникот го предава предметот на ученикот“.

Во алинејата 8 која станува нова алинеја 9 зборовите „Изјава потпишана од родител/старател на ученикот за наставникот кој го подготвувал ученикот за меѓународниот натпревар“ се заменуваат со зборовите „Изјава потпишана од родител/старател на ученикот дека менторот кој го подготвува ученикот за меѓународен натпревар“.

Алинејата 8 која станува нова алинеја 9 и гласи „- Изјава потпишана од директорот на училиштето за наставникот кој го подготвувал ученикот за меѓународниот натпревар“ се брише.

По алинејата 10 која станува нова алинеја 9 се додава нова алинеја 10 која гласи:

„-Изјава потпишана од менторот за согласност за обработка на личните податоци“.

Ставот 2 се менува и гласи ,,Доколку наставникот односно менторот кој го подготвувал ученикот заради неприсуство на меѓународниот натпревар нема диплома или друг документ со кој ќе потврди дека е освоен златен, сребрен или бронзен медал на меѓународен натпревар), како доказ се сметаат изјавите од алинеите 7,8 од оваа точка.

 Точката 3 се менува и гласи:

**,, 3. Доделување на награди**

Министерството, за освоено прво, второ или трето место, односно освоен златен, сребрен или бронзен медал, на ученикот, наставникот кој му го предава предметот и на менторот кој го подготвува ученикот за меѓународен натпревар од областа на математиката, информатиката и природните науки (во натамошниот текст; меѓународниот натпревар), поединечно им доделува парична награда во износ до 100% за освоено прво место/златен медал, до 80% за освоено второ место/сребрен медал и до 60% за освоено трето место/бронзен медал од просечната нето-плата исплатена по работник во Републиката во претходната година.

Поднесување на барање за доделување на парична награда за освоено прво, второ или трето место на меѓународен натпревар од областа на математиката, информатика и природните науки, на ученикот, наставникот кој му го предава предметот и на менторот кој го подготвувал ученикот за натпреварот од средното образование за учебната 2024/2025 година, ја исклучува можноста од истовремено поднесување на барање за доделување на парична награда за освоен златен, сребрен или бронзен медал на една од 15 меѓународни научни олимпијади (International Science Olympiad) во средното образование за учебната 2024/2025 година.

Исто така, Министерството за образование и наука не доделува парична награда за освоено прво, второ или трето место на меѓународен натпревар од областа на математиката и природните науки, на ученикот и на наставникот кој го подготвувал ученикот за натпреварот од средното образование доколку меѓународниот натпревар е организирана преку on-line платформа, доколку наградата претставува дел од проект и доколку наградата е освоена како резултат на тимски натпревар.

Појаснување: Ученикот, наставникот и менторот кој го подготвувал ученикот за учество на меѓународен натпревар може да добијат парична награда само доколку биде приложена диплома, сертификат или друг документ кој е стекнат врз основа на индивидуалните постигнувања на ученикот

Ненавремените и некомплетните пријави нема да се разгледуваат од страна на Министерството за образование и наука“.

 Кандидатите пополнуваат електронска пријава на електронскиот портал http://e-uslugi.mon.gov.mk најдоцна до 30.10.2025 година.”

2.Останатите одредби од во Јавниот повик за доделување на парична награда за освоено прво, второ или трето место на меѓународен натпревар од областа на математиката и природните науки, на ученикот и на наставникот кој го подготвувал ученикот за натпреварот од средното образование во учебната 2024/2025 година бр.13-4812/1 од 24.03.2025 година остануваат непроменети.